“ครม.” ขยายเวลาประชุมสภาฯ ถก พ.ร.บ.งบฯ ปี 64-กม.ค้างพิจารณา
ที่ประชุม “ครม.” มีมติเห็นชอบขยายเวลาประชุม-ปิดประชุมสภาฯ เหตุถก พ.ร.บ.งบฯ ปี 64-กม.ค้างพิจารณา
ที่ประชุม “ครม.” มีมติเห็นชอบขยายเวลาประชุม-ปิดประชุมสภาฯ เหตุถก พ.ร.บ.งบฯ ปี 64-กม.ค้างพิจารณา
29 ก.ค. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (29 ก.ค.63) มีมติอนุมัติหลักการร่างพระราชกฤษฎีกาขยายเวลาประชุมรัฐสภาสมัยประชุมสามัญประจำปีครั้งที่หนึ่ง พ.ศ. …. และร่างพระราชกฤษฎีกาปิดประชุมรัฐสภาสมัยประชุมสามัญประจำปีครั้งที่หนึ่ง พ.ศ. ….
เนื่องจากได้มีการเรียกประชุมรัฐสภาเพื่อให้สมาชิกได้มาประชุมสามัญประจำปีครั้งที่หนึ่ง ตั้งแต่วันที่ 22 พฤษภาคม – 18 กันยายน พ.ศ.2563 ตามกรอบระยะเวลา 120 วัน ของสมัยประชุมสามัญประจำปีครั้งที่หนึ่ง
ทั้งนี้ เพื่อให้รัฐสภามีเวลาเพียงพอในการพิจารณาร่างพระราชบัญญัติที่ค้างอยู่ในสภาผู้แทนราษฎรและวุฒิสภา รวมทั้งร่างพระราชบัญญัติงบประมาณรายจ่ายประจำปีงบประมาณ พ.ศ.2564 ที่ยังระหว่างการพิจารณาในชั้นกรรมาธิการของสภาผู้แทนราษฎร และต้องให้วุฒิสภาพิจารณาในวันที่ 22-23 กันยายน 2563
 